Dubay politsiyasining uchar mashinalari namoyish qilindi — video

Dubay politsiyasi birinchi marta kelajakdagi uchar yo'l-patrul mashinasini namoyish qildi. Bu haqda “The National” xabar berdi.
Politsiya boshqarmasi tomonidan e'lon qilingan besh daqiqalik videoda politsiya avtoparkining so'nggi 66 yillik evolyutsiyasi ko'rsatilgan. Dubay politsiyasi xizmatidagi birinchi mashinalardan biri “Land Rover Defender” bo'lib, uning o'rniga “Mercedes-Benz 240” kelgan. Hozirda sayyohlik hududlarida patrullik qiluvchi, bayram va paradlarda ishtirok etadigan politsiya uchun 35 ta superkar mavjud.
Videoda, shuningdek, Dubay politsiyasida mavjud bo'lgan eng so'nggi texnologiyalar, jumladan, yuzni tanish va dronlardan foydalanish texnikasi ko'rsatilgan. Politsiya mashinalari qatoridan 53,3 million AQSh dollariga teng “Ghiath” aqlli patrul mashinasi o'rin olgan.
“Kelajak” sahnalardagi videoda uchayotgan patrul mashinalari aks etgan. Kutilganidek, politsiya avtoparki yaqin kelajakda mazkur mashinalar bilan ta'minlanishi mumkin.

2021 yil dekabr oyida Dubay politsiyasi hashamatli avtomobillar parkiga Germaniyada ishlab chiqarilgan “Audi R8 Coupee” superkarlarining ikkita modelini qo'shgan. 540 ot kuchiga ega 5,2 litrli V10 dvigatelli kuchli kupelar 320 km/soat tezlikka erisha oladi.
Bugungi kunda Dubay politsiyasi avtoparkiga “Ferrari”, “Aston Martin Vantage”, “Bugatti Veyron” kabi superkarlar va bir nechta “Porsche”, “Bentley”, “McLaren” kiradi. 2021 yil oktyabr oyida italyan “Alfa Romeo” brendining ikkita modeli “Stelvio Quadrifoglio” va “Giulia Quadrifoglio” patrul tarkibiga kiritilgan.
Avvalroq Rossiya qo'shinlari tarkibiga “uchar tanklar” qo'shilgandi. Shuningdek, Britaniyada uchar avtomobil sinovdan o'tkazilgandi.